Шон Мърфи блесна и заслужи трофея "Рей Риърдън" - Снукър - Sportal.bg
16 февруари 2020 | 23:13
Прочетена 1517
Изключително представяне на Шон Мърфи във финала му осигури разгром с 9:1 над Кайрън Уилсън и триумф в Откритото първенство на Уелс за първи път в кариерата. Това е девети ранкинг успех за Магьосника, с който той изравнява Джон Парът и Питър Ебдън, също световни шампиони. Мърфи получи чек за 70 хиляди паунда и специалния трофей от легендата Рей Риърдън, на когото е именувана купата.
За първи път в кариерата си Магьосника печели повече от един ранкинг турнир в рамките на един сезон, като преди месеци извоюва отличието в Шампионата на Китай. Това бе и четвъртото му участие във финал през настоящата кампания, така че той се намести на второ място в едногодишната ранглиста.
Въпреки че резултатът във финала е обезкуражаващ, седмицата в Кардиф за Кайрън Уилсън бе забележителна, защото той отбеляза максимален брейк от 147 точки и освен това отстрани титани като Дин Дзюнхуей, Нийл Робъртсън и Рони О'Съливан.
Във финала Мърфи направи топ серии от 108, 84, 76, 134, 102 и 73.
Редактор отдел "Спорт" Прочетена 1517
17 февруари 2020 | 17:51
Браво на Шон, добра игра и заслужен трофей, жалко за Рони и Хигинс, но както и да е. Рейтинг: 3 0